આ ઉપરાંત, સૌરાષ્ટ્રના કોડીનારમાં છારા જેટીના બાંધકામમાં પરપ્રાંતિય મજૂરો પર સ્થાનિક ગ્રામજનો વિફર્યાં હતા. અહીં સરપંચની આગેવાની હેઠળ સ્થાનિક લોકોએ બાંધકામમાં જોતરાયેલા પરપ્રાંતિય શ્રમિકો પર હુમલો કરી કામ બંધ કરાવ્યું હતું. ઉત્તર ગુજરાતના અરવલ્લીમાં સિરામિક ઇન્ડસ્ટ્રીમાં કામ કરતાં પરપ્રાંતિય શ્રમિકો સામૂહિક હિજરત કરીને નીકળી ગયા હતા. આણંદ જિલ્લાના વઘાસી ગામે રહેતા પર પ્રાંતિય વ્યક્તિઓ પર હુમલો કરીને તેમને માર મારી લૂંટી લેવાયા છે. આ ઘટનામાં સાત પૈકી એકને ગંભીર માર મારતાં ઈજા પહોંચી છે.